section_heading: Razdoblje s Music for Nationsom (1996. – 2001.)
paragraph_text: Iduću je godinu skupina uglavnom provela na turneji, ali je i objavila prvi glazbeni spot (za pjesmu "From the Cradle to Enslave"), koji se pojavio na njezinu prvom DVD-u, PanDaemonAeonu, a zatim i EP From the Cradle to Enslave. Glazbeni je spot, prepun golotinje i nasilja, režirao Alex Chandon, koji je poslije režirao i nekoliko promotivnih videozapisa i dokumentarnih filmova skupine na DVD-u, kao i film Cradle of Fear.